О Т Ч Е Т

ЗА ДЕЙНОСТТА НА Н.Ч. “КЛИМЕНТ БРАНИЦКИ-1900”

Град СЛАВЯНОВО през 2021 година

============================================

**А.** Народно читалище “Климент Браницки - 1900” град Славяново е културна институция, която обслужва население от 4338 жители .

Читалище “Климент Браницки - 1900” има регистрирани 161 члена през 2021 година и събран членски внос – 322.00 лв.

През 2021 година народно читалище „Климент Браницки – 1900” навърши своите 121 години от основаването си. На мероприятията организирани от читалището в месеците, когато бяха паднали противоепидемичните мерки сме представяли изявите си пред най-много 100 човека, за да спазваме Наредбата на Министерството на здравеопазването. Болшинството от изявите ни бяха на открито, в оформеното за целта пространство, наречено „Под дъгата”.

Читалищното Настоятелство през 2021 година проведе 4 заседания по въпроси, които не търпяха отлагане.

Пререгистрация е извършвана при всяка промяна на обстоятелствата по ЗНЧ - последно отчетно - изборно събрание през м. май 2019 г.

Субсидираната численост на читалището през 2021 година е 7.5 /седем цяло и половина/ бройки.

Общият бюджет на читалището за 2021 г. е 99 507 лв., като в него са включени и финансовите средства останали от бюджета на 2020 година. Общинската субсидия за 2021 година е в размер на 328.00 лв., с които средства закупихме книги.

Материална база :

Разгъната площ в кв.м. за читалищна дейност – 1 635 кв.м.

Брой места в салоните –

Голям салон – 465 места ;

Малък салон – 100 места.

В читалището има по Програма „Глобални библиотеки” осигурени 6 /шест/ компютърни конфигурации, 1 /един/ лаптоп, 1 /един/ принтер, скенер и ксерокс, 1/една/ мултимедия. Читалището разполага и с още 2 /две/ обособени работни компютърни конфигурации. Всички са свързани в интернет мрежа.

Според финансовите възможности на читалището - общинската сграда се стопанисва и е в добро състояние.

И през 2021 година ремонтните дейности в сградата на читалището не бяха малко. Продължихме с ремонт на осветлението в отделни части в сградата. Беше направен ремонт – пребоядисване на коридори, фоайета на второто ниво. Ремонт извършихме и на репетиционната зала на певческите колективи. Също така беше извършен ремонт на санитарните възли към сектор библиотека – монтирани нови врати, стените в преддверието и в самите тоалетни бяха пребоядисани, обновено цялостно осветлението. Във вътрешната част на откритото пространство на сградата бяха сменени улуците, тъй като от барбаканите водата течеше по стените. Закупихме косачка, с която редовно се косеше тревното пространство във вътрешната част. На източния вход на сградата беше монтиран малък метален покрив, за да не влиза вода при обилни дъждове. Закупихме и монтирахме климатик в Танцовата зала, за да подсигурим необходимата температура на участниците в танцовия състав. За Деловия клуб на читалището, в който е и изложбената зала с картини от славяновски художници, закупихме и монтирахме телевизор. По този начин при провежданите мероприятия на него пускахме видеозаписи на концерти и мероприятия на читалището и така, дори хора, които не са присъствали можеха да се докоснат до творчеството на нашите самодейци. Бяха изработени в ателие „Лили стил” гр. Плевен мъжки северняшки ризи за мъжете от танцовия състав, тъй като старите са на повече от 40 години и са загубили вече своите качества. През 2021 г. за нуждите на читалището подсигурихме ново мултифункционално устройство – принтер, скенер и копир, а също и ламинатор. За мероприятията с деца закупихме 8 броя сгъваеми малки масички ,удобни и функционални за тях.

Сградата се ползва само от читалището. Няма отдадени под наем помещения.

Допълнителни средства от собствени приходи – рента от земите на читалището.

Читалището няма наложени санкции по чл.31, 32 и 33 от ЗНЧ.

**Б.** Читалищната библиотека осъществява библиотечно – информационна дейност отговаряща на чл.37 от Закона за обществените библиотеки. Към 2021 година библиотеката притежава 22 392 бр. библиотечни документи, като са постъпили 576 броя библиотечни документи, от които – 105 закупена нова художествена литература и 471 библиотечни единици Дарение от личните библиотеки на наши съграждани. Абонирани бяха 12 броя периодични издания. Обслужени са 576 читатели и са направени през годината общо 3225 посещения. Степен на автоматизация - в библиотеката има 6 броя компютърна конфигурация и 1 бр. мултифункционално устройство - принтер , скенер и ксерокс, лаптоп – 1 бр., Мултимедия – 1 бр. по Програма “Глобални библиотеки” и още – 2 бр. компютърни конфигурации закупени със средства на читалището. Проведени през 2021 година 1 курс по начална компютърна грамотност за хора от третата възраст през месец юли с техниката, предоставена от Програма „Глобални библиотеки”.

**Срещи с творци :**

- „**Аз съм вече читател**” –Приемане на първокласниците за читатели на библиотеката, връчване на читателски карти и подарък детска книжка на всяко дете – 18.05.2021 г.

- Представяне стихосбирката на **Ивайло Иванов – Бате** **„Господна награда”** пред славяновска публика – 19.08.2021 г.

- Представяне стихосбирката **„Повярвай на птиците”** на учителя – **поет Страхил** **Ерменков** пред учители, ученици и граждани от Славяново – 11.10.2021 г.

- Включване в Маратон на четенето от 02.04 до 23.04.2021 г. под надслов **„Хайде** **да четем приятели”** – 22.04.2021 г.с предизвикателство към читателите на библиотеката и граждани на Славяново.

- 17 – 21 май 2021 г. – включване в 15-та Национална Библиотечна Седмица под надслов **„Библиотеката ще ти помогне” –** разяснителна кампания за предлаганите услуги в библиотеката на град Славяново.

**Школи по изкуствата :**

ШКОЛА ДУХОВИ ИНСТРУМЕНТИ - / брой участници - 9 / ;

Клубове и кръжоци :

ЕТНОГРАФСКИ КРЪЖОК - /брой участници – 14/ ;

КРЪЖОК - Творческа работилница **„Умейко**” - / брой участници - 12/ ;

ЕТНОГРАФСКА СБИРКА - Отделно обособена и подредена на площ от 38 кв. м. Тази година Етнографската сбирка се обогати с нови експонати от бита на нашето население - тъкани престилки, тъкменик и ямурлук, мотовилки и вретена.

**Поддържане и доказани изяви на художествени състави:**

ВОКАЛНА ГРУПА ЗА НАРОДНИ ПЕСНИ “ АВЛИГА “ с художествен ръководител Володя Дешков - /брой изяви - 7/. Репертоар на колектива - 78 народни песни. Издаден ДВД и 2 албума СД с нов репертоар.

КОЛЕКТИВ ЗА АВТЕНТИЧЕН ФОЛКЛОР - / брой изяви – 8 /. –Обичай: “Бабин ден”, “Зарезан”, „Баба Марта”, „Лазаруване”, „Великден”, ,,Еньовден”, Пресъздаване на традиция от миналото – „Зажънване”; „Коледуване”

ДУХОВ ОРКЕСТЪР с художествен ръководител Володя Дешков - /брой изяви - 5 /

КОЛЕКТИВ ХУДОЖЕСТВЕНО СЛОВО с художествен ръководител Кристина Христанова - /брой изяви – 5/.

НАРОДЕН ОРКЕСТЪР с художествен ръководител Володя Дешков - / брой изяви – 10/.

ДЕТСКА ВОКАЛНА ГРУПА ЗА НАРОДНИ ПЕСНИ „Славейче” с художествен ръководител Володя Дешков – брой изяви – 4/.

ТАНЦОВ КОЛЕКТИВ „ВИТО ХОРО” – /брой изяви – 5/.

ОРГАНИЗИРАНЕ И УЧАСТИЕ в празници, фестивали, събори.

**Вокална Група за народни песни „Авлига” с худ. рък. Володя Дешков:**

* 10-ти Юбилеен Фестивал на патриотичната песен „Отечество” гр. Плевен в Историческия музей – Златен медал и Грамота.
* 01.07.2021 г. – Участие в Европейския проект – България в Проекта „Хляб на мира” .
* 30.07.2021 г. – Участие в Празниците - село Новачене – Концерт.
* 10.08.2021 г. – Летен Концерт „Фолклорна магия” на площада в Славяново.
* 15.10.2021 г. – „Красотата на българския фолклор” – Сценичен видеозапис – филм по повод 60 годишен юбилей на музикалния ръководител Володя Дешков.

**Народен оркестър с худ. ръководител Володя Дешков :**

* Участие в 2 общоградски тържества : Националния празник – 3 Март и на 01.10.2021 г. – Деня на музиката и в 8 селища на Плевенска община.

**Детска Вокална Група „Славейче” с худ. ръководител Полина Порумова**

* 01.07.2021 г. – Участие в Европейския проект – България в Проекта „Хляб на мира” .
* 30.07.2021 г. – Участие в Празниците - село Новачене – Концерт.
* 10.08.2021 г. – Летен Концерт „Фолклорна магия” на площада в Славяново.
* 14.08.2021 г. - Участие в 10 МКФФ „Банатски вкусотии – Традициите на моето село” – с. Асеново

**Танцов състав „Вито хоро” с худ. ръководител Павлин Казаков**

* 01.07.2021 г. – Участие в Европейския проект – България в Проекта „Хляб на мира” .
* 30.07.2021 г. – Участие в Празниците - село Новачене – Концерт.
* 10.08.2021 г. – Летен Концерт „Фолклорна магия” на площада в Славяново.
* 15.09.2021 г. – Откриване на новата учебна година с участие на Танцов състав „Вито хоро”.
* 15.10.2021 г. – „Красотата на българския фолклор” – Сценичен видеозапис – филм по повод 60 годишен юбилей на музикалния ръководител Володя Дешков.

**Духов оркестър с худ. ръководител Володя Дешков**

* Национален празник – 03.03.2021 г.;
* 30.07.2021 г. – Концерт в с. Новачене;
* 10.08.2021 г. „Фолклорна магия” – Летен Концерт;
* 01.10.2021 г. – Ден на музиката;
* 15.10.2021 г. – „Красотата на българския фолклор” – Сценичен запис на концерт.

През летните месеци във времето, в което бяха разрешени мероприятия на открито на лятната ни сцена „Под дъгата” предоставихме за децата на Славяново няколко запомнящи се празника.

**„Да пеем, да играем, да се веселим!” –** Караоке песни, танци, весели случки, и детски фокуси от деца за деца.

„**Шарено петле”** – Включване в IVфестивал за куклено изкуство за всичкивъзрасти.С любезното съдействие на Г-жа Стефка Григорова – Директор Дирекция „Хуманитарни дейности” гр. Плевен:

* **„Неродена мома” –**Фондация „Арте Вива” представи детски моноспектакъл по българска народна приказка с участие на Симона Нанова в големия салон на читалището.
* **„Работилничка за изработка на марионетки”** – кукли на конци – Хана Шварц.

Един запомнящ се летен Празник за децата на Славяново.

**„Среща с изобразителното изкуство” –** Славяновският художник Крум Коцев откри нови талантливи деца, които в продължение на час и половина твориха рисунки по зададена от него тема. Така той допринесе за издигане нивото на изобразителното изкуство в културната ни институция, а децата се потопиха в цветовете и багрите на своите творби.

В месеците, в които бяхме под забрана за провеждане на мероприятия на открито и на закрито в социалните мрежи излъчвахме видео клипове, чрез които отбелязвахме бележити дати от нашата история и годишнини на български поети и писатели чрез изпълнения на техни произведения от наши самодейци.

Отново беше успешен обявеният онлайн на страницата на читалището във Фейсбук Втори Конкурс на тема: **„Различна Коледа”**. В него се включиха деца от детски заведения -– ДГ „9-ти май” – гр. Славяново и ДГ „Иглика” и ДГ „Синчец” – гр. Плевен, от с. Тодорово и гр. София. Отличени бяха с Грамоти 32 деца, на които връчихме подаръци – книги, пъзели, скицници, пастели, цветни моливи, занимателни игри и др.

**Изложба на картини от славяновски художници** в Деловия клуб на читалището – постоянна. Картините са Дарение на читалището – допълнена с още една картина от художника Крум Коцев ***– „Жътва”*** – отразяваща момента на зажънване по стара българска традиция, пресъздадена от самодейците ни в ***Европейския******Проект „Хляб на мира****”* в землището на земеделските производители - Димитър Ненов и Кунчо Кунев гр. Славяново. Същите дариха тази картина на читалището на 18.12.2021 г. Благодарихме на дарителите „Ненови ООД” гр. Славяново на вълнуваща среща с тях при подаряване на картината и им връчихме Поздравителен адрес.

**Постоянна традиция –** **Коледуване – *Мъжка Група за изпълнение на коледни песни*** / автентични славяновски коледни песни и блаженка / във дните 23, 24 и 25 декември 2021 г. посети обществените институции – Кметство, ЗКПУ „Славяни” , СУ „Христо Ботев, фирмени магазини и частни домове.

**Читалището осъществява сътрудничество с читалищата и културните институции на територията на община Плевен.**

**Социална политика** на читалището – оказване помощ при попълване на документи при кандидатстване пред социалните служби; разясняване при попълване на CV при кандидатстване онлайн за работни места и онлайн преброяване на населението в НСИ.

**Доброволческа дейност** – Разнасяне на книги по домовете на редовни възрастни читатели, при спазване на противоепидемичните мерки; провеждане на безплатни курсове за хората от третата възраст по начална компютърна грамотност в началото на 2021 г.

Читалището в цялостната си дейност работи и с двата етноса, живеещи на територията на град Славяново.

12.01.2022 г. Председател :…………………..

Гр. Славяново /Кристина Христанова/

Секретар :………………………

/Володя Дешков/